AIŠKINAMASIS RAŠTAS

Dėl mokyklinių autobusų perėmimo Molėtų rajono savivaldybės nuosavybėn ir jų perdavimo valdyti, naudoti ir disponuoti jais patikėjimo teise

1. **Parengto tarybos sprendimo projekto tikslai ir uždaviniai**

Lietuvos Respublikos švietimo ir mokslo ministerijos Švietimo aprūpinimo centras (toliau – ŠAC) 2018 m. birželio 21 d. raštu Nr. (31.2)-ESGA-4-39 „Dėl projekto „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002“ informavo Molėtų rajono savivaldybę, kad, vadovaudamasis 2015 m. gruodžio 21 d. su Centrine projektų valdymo agentūra pasirašyta iš Europos sąjungos struktūrinių fondų bendrai finansuojamo projekto „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002 finansavimo sutartimi, vykdo projektą „Tikslinių transporto priemonių (geltonųjų autobusų) įsigijimas“. 2018 m. nupirkti 50 M2 klasės „Iveco Daily 50C15“ ir 107 M2 klasės „Volkswagen Crafter“ mokykliniai autobusai, kurie pagal Lietuvos Respublikos švietimo ir mokslo ministro 2018 m. sausio 9 d. įsakymą Nr. V-17 paskirstyti savivaldybėms.

Įvertinus Molėtų rajono savivaldybės pateiktas paraiškas, Savivaldybei skirti 3 mokykliniai autobusai:

1. Molėtų r. Alantos gimnazijai, atrankos kriterijus – kaimuose, miesteliuose toliau kaip 3 km nuo mokyklos gyvenantys pagal priešmokyklinio ir bendrojo ugdymo programas besimokantys mokiniai, kurie yra pakeitę arba turės pakeisti dėl jos reorganizavimo, likvidavimo ar struktūros pertvarkos;
2. Molėtų pradinei mokyklai, atrankos kriterijus – kaimuose, miesteliuose toliau kaip 3 km nuo mokyklos gyvenantys pagal priešmokyklinio ir bendrojo ugdymo programas besimokantys mokiniai, kurie yra pakeitę arba turės pakeisti dėl jos reorganizavimo, likvidavimo ar struktūros pertvarkos;
3. Molėtų progimnazijai, atrankos kriterijus – kitais būdais vežiojami kaimuose ir miesteliuose toliau kaip 3 km nuo mokyklos gyvenantys pagal priešmokyklinio ir bendrojo ugdymo programas besimokantys mokiniai, siekiant pagerinti jų vežiojimo sąlygas ir saugumą.

Mokykliniai autobusai savivaldybėms bus perduodami 3 etapais:

1 etapas – 2018 m. rugpjūčio 28-30 d. („Iveco Daily 50C15“ autobusai);

2 etapas – 2018 m. spalio 1-3 d. („Volkswagen Crafter“ autobusai);

3 etapas – 2018 m. lapkričio 28-30 d. („Volkswagen Crafter“ autobusai).

Autobusai savivaldybėms bus perduoti Lietuvos Respublikos Vyriausybės nutarimu.

Turto perdavimo dokumentuose bus nustatytos žemiau nurodytos sąlygos ir reikalavimai turto perėmėjams:

1. turtas turi būti naudojamas tik perdavimo dokumentuose numatytai veiklai (užtikrinti mokinių pavežėjimą į mokyklas) vykdyti ir eksploatuojamas pagal paskirtį mažiausiai 5 metus po projekto užbaigimo (t. y. mažiausiai iki 2025 metų), sunaikintas ar prarastas turtas turi būti atstatytas;
2. turi būti padengtos tiesioginės veiklos (kuro ir vairuotojo darbo užmokesčio išlaidos), būtinos techninės būklės palaikymo (draudimo, techninių apžiūrų, remonto ir kitos) mokyklinių autobusų eksploatavimo išlaidos;
3. turtas negali būti parduotas, perduotas, išnuomotas ar perleistas kitaip naudotis kitiems asmenims/organizacijoms, nenurodytiems turto perdavimo dokumentuose;
4. turto naudotojai turi sudaryti tinkamas sąlygas tikrinti projekto tęstinumo vykdymą perdavimo dokumentuose nurodytoms kontroliuojančioms institucijoms.

Šiuo metu Molėtų pradinė mokykla mokinių vežiojimui turi vieną 19 vietų „Iveco Daily“ autobusą, pagamintą 2013 m., vieną 19 vietų „Iveco Daily“ autobusą, pagamintą 2010 m., ir vieną 8 vietų „VW Transporter Caravelle“ mikroautobusą, pagamintą 2009 metais. Per dieną nuvažiuojama apie 300 km. Autobusai, važiuodami nustatytu maršrutu, veža mokinius į visas Molėtų miesto ugdymo įstaigas.

Molėtų progimnazija mokykla mokinių vežiojimui turi vieną 19 vietų „Mersedes Benz Sprinter“ autobusą, pagamintą 2010 m. Per dieną nuvažiuojama apie 160 km. Autobusas, važiuodamas nustatytu maršrutu, veža mokinius į visas Molėtų miesto ugdymo įstaigas.

Molėtų r. Alantos gimnazija turi du 19 vietų mokyklinius autobusus „Mersedes-Benz Sprinter“, kuriais per dieną nuvažiuojama 315 km ir pavežami 84 mokiniai.

Parengto sprendimo projekto tikslas – sutikti perimti Molėtų rajono savivaldybės nuosavybėn savarankiškosioms funkcijoms įgyvendinti 3 mokyklinius M2 klasės autobusus ir perduoti juos Molėtų pradinei, Molėtų progimnazijai, Molėtų r. Alantos gimnazijai savivaldybės savarankiškųjų funkcijų įgyvendinimui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 6 ir 7 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 2 dalis, 20 straipsnio 1 dalies 4 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų pradinė, Molėtų progimnazija ir Molėtų r. Alantos gimnazija gaus naujus mokyklinius autobusus mokinių neatlygintinam pavėžėjimui į mokyklą ir į namus bei turės didesnes galimybes teikti švietimo pagalbą mokiniui, mokytojui, šeimai, mokyklai.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.